**LIDL JE *Zvanični Partner* UEFA EURO 2024TM**

**Sa ovogodišnjim evropskim kvalifikacijama u fudbalu počinje novo partnerstvo između kompanije Lidl i organizacije UEFA (Union of European Football Associations). Ova saradnja čini Lidl globalnim partnerom Evropskih kvalifikacija 2023. i 2024. i završnog turnira UEFA EURO 2024. godine.**

Od 14. juna do 14. jula 2024. godine, najbolje fudbalske reprezentacije Evrope boraviće u deset različitih gradova Nemačke kako bi se takmičile za titulu prvaka Evrope. Koje će se tačno zemlje boriti u 51 utakmici završnog turnira, odlučiće Evropske kvalifikacije u fudbalu koje će se održati u periodu od marta 2023. do marta 2024. godine.

Kompanija Lidl, koja je jedan od vodećih trgovaca hranom u Evropi, biće deo Evropskih kvalifikacija, kao i UEFA EURO 2024 u ulozi *Zvaničnog Partnera (Official Partner)*. Ovo partnerstvo se savršeno uklapa: Lidl je danas u svetu zastupljen sa više od 12.000 prodavnica u 31 zemlji, od kojih je 30 u Evropi. Baš kao što fudbal svakodnevno inspiriše milione ljudi, Lidl je milionima potrošača širom Evrope pouzdan partner u kupovini svakoga dana.

“Zadovoljstvo nam je što smo deo događaja koji fascinira ne samo naše potrošače, već i naše zaposlene. Kao što su Lidl proizvodi dostupni svima, mi želimo da doprinesemo da UEFA EURO 2024 bude iskustvo za sve - na primer, kroz naše Lidl fan zone u gradovima domaćina. Brojne Lidl zemlje će navijati i pratiti ovo prvenstvo, a činjenica da će se završni turnir održati u zemlji u kojoj je započela istorija Lidla, Nemačkoj - čini ga zaista posebnim”, **izjavio je Dragan Čigoja, generalni direktor Lidl Srbija.**

Istovremeno, ovim partnerstvom Lidl želi da istakne koliko su sveže namirnice, kao i sport i kretanje važni za zdrav i aktivan način života. Na kraju krajeva, način na koji se hranimo i koliko se krećemo ima ogroman uticaj kako na naše zdravlje, tako i na životnu sredinu. U skladu sa „planetarnom dijetom“, Lidl neprestano razvija svoj asortiman kako bi potrošačima olakšao donošenje odgovornijih odluka prilikom kupovine zdravijih i održivo proizvedenih proizvoda. U tom smislu idemo i korak dalje, pa smo se obavezali na smanjenje dečijeg marketinga za određeni tip hrane koja za njih nije preporučljiva po sastavu.

**Direktor marketinga UEFA, Gaj Loren Epštajn (Guy-Laurent Epstein)**, izjavio je: „UEFA sa ponosom želi dobrodošlicu Lidlu kao partneru programa Evropskih kvalifikacija i UEFA EURO 2024. Lidlovo prisustvo širom kontinenta, u velikoj meri će doprineti promociji ovog nezaboravnog takmičenja. Naročito se radujemo tome što ćemo promovisati naše zajedničke vrednosti kao što su zdravlje i izbalansiran način života”.

**O Lidlu**

Kompanija Lidl, kao deo nemačke Švarc grupe (Schwarz Gruppe), predstavlja jednog od vodećih prehrambenih trgovinskih lanaca u Nemačkoj i Evropi. Posluje u 32 zemlje širom sveta, sa oko 12.000 prodavnica, kao i više od 200 logističkih centara i skladišta u 31 zemlji sveta.

Lidl je u Srbiji svoje prve prodavnice otvorio u oktobru 2018. godine i trenutno ima 66 prodavnica u 38 gradova širom zemlje. Imamo dugoročne planove sa ciljem da potrošačima širom Srbije ponudimo jedinstveno iskustvo kupovine i najbolji odnos cene i kvaliteta, po čemu smo prepoznati u svetu. Na osnovu sertifikovanja od strane Top Employers Institute za najboljeg poslodavca, Lidl je nosilac sertifikata „Top Employer Serbia“ i „Top Employer Europe” već treću godinu zaredom.

**Kontakt za medije:**

Dragana Milačak, RED Communication, Email: dragana.milacak@redc.rs, Mob: +381 64 875 2671

Sara Trajković, RED Communication, Email: [sara.trajkovic@redc.rs](mailto:sara.trajkovic@redc.rs), Mob: +381 65 563 66 08

[press@lidl.rs](mailto:press@lidl.rs)

[www.lidl.rs](https://www.lidl.rs/)

[Media centar LINK](https://www.lidl.rs/sr/Press-883.htm)

[Instagram Lidl Srbija](https://www.instagram.com/lidlsrbija/)